Aarhuus Stifts-Tidende, 1836-02-04
Kjøbenhavn, den 25de Januar. De gjentagne, tildeels høist personlige og skadefroe Angreb paa Hr. Oberstlieutenant v. Abrahamson, de udspredte Rygter om, at de Regnskaber, han, med Hensyn tilden indbyrdes Underviisning, har at aflægge, skulde være i en uopløselig Forvirring, og den seneste Tids foragtelige Forsøg paa at nedsætte denne Mand, der muligen, ved et stødende Væsen, kan have fornærmet Personligheder, men hvem en ærlig Fjende ikke vil nægte Kundskaber, Aand, mangesidig Dannelse og en sjelden Virksomhed som Embedsmand, alt dette har vakt den almene Opmærksomhed for hans Stilling og Embedsforhold, og mange Retskafne, som ere oprørte overde seneste Angreb, der erindre og den raae Skadefrohed, der ikke kan dæmpe Lysten til endnu at give sin Fjende et haanligt Stød, naar den troer ham slagen, see med Længsel de af Hr. Oberstlieutenanten selv anmeldte factiske Oplysninger imøde. Med Hensyn dertil glæder det os at kunne meddele, at begge de saameget omtalte Regnskaber: 1) det der er en Følge af Hr. Oberstlieutenantens frivillig indgaaede Forening med afdøde Biskop Mønster og Udgivelsen af Bogen om den indbyrdes Underviisning, og 2) det han i Forening med Conferentsraad Lassen har at aflægge som befalet Medlem af Committeen for den indbyrdes Underviisning, begge ere færdige og forsynede med de nødvendige Bilag. – Med Hensyn til det Først har det kongl. danske Cancellie paa Hr. Oberstlieutenantens Forespørgsel, om det ansaae dette Regnskab, som et offentligt, der af Cancelliet burde revideres, svaret, at, da Bogens Udgivelse og Forfatternes Løfte: at anvende Overskuddet til den indbyrdes Underviisnings Fremme, vare en aldeles privat Sag, kunde den ikke ansees at henhøre under dets Ressort. Da Hr. Oberstlieutenanten allerede tidligere havde havt samme Mening, men kun gjort denne Forespørgsel forikke at give Grund til Anke over nogensomhelst Forsømmelse af Formen, havde han formaaet fire, saavel for deres Embedsduelighed som Retskaffenhed almeen agtede Statsembedsmænd til at overtage dette Regnskabs Revision, der ved disse Mænd allerede er saaledes fremmet, at Halvdelen er gjennemgaaet. At dette Regnskab er henlagt under en privat Revision, har imidlertid bestemt Hr. Oberstlieutenanten til at ville lade det trykke strax efter endt Revision, da det vil udkomme med et Forord, som ikke blot har Hensyn til dette Regnskab, men tillige indeholder factiske Oplysninger angaaende flere Ankeposter, der ere fremførte imod ham, som i Anledning af Balbis Værk o. s. v. vad Commiteeregnskabet for den indbyrdes Underviisning, i den i Efteraaret 1834 befalede anden Form, angaaer, da har Oberstlieutenanten, uagtet man i de skete Angreb stedse har nævnet ham allene, naar Talen var om den indbyrdes Underviisning, som ovenfor er anført, at afgive det i Forening med Hr. Conferentsraad Lassen, som allerede har indleveret dette Regnskab, der viser som Resultat en Salde tilgode for Committeen, til Cancelliet, hvor det er overgivet til Revision. - Om kort Tid vil saaledes enhver Fordomsfri være istand til at bedømme, hvorvidt de paa Hr. Oberstlieutn. gjorte Angreb have været grundede; Maaden hvorpaa de ere fremsatte er allerede stemplet af den offentlige Mening. (Dagen No. 21.)